ASEMBLEA XERAL ORDINARIA DE SOCIOS E SOCIAS DO MUSEO DO POBO GALEGO

Santiago de Compostela, 9 de maio de 2015
RELACIÓN DE ASISTENTES:

D. Justo Beramendi González, presidente do Padroado,
D. Francisco Fariña Busto, presidente da Xunta Reitora,

D. Lino Lema Bouzas, tesoureiro da Xunta Reitora,
D. Manuel Caamaño Suárez, vogal da Xunta Reitora,
Dª. Concepción Losada Vázquez, vogal da Xunta Reitora,
Dª. María Xosé Fernández Cerviño, subdirectora do Museo do Pobo Galego,
D. Fernando Alonso Romero,

D. Manoel Carballedo Fernández,

Dª. Marta Carballo Fidalgo,

D. Carlos Carid Fernández,

Dª. María Castroviejo Bolibar,

Dª. Esperanza Delgado Rosende,

D. Francisco R. Durán Villa,

Dª. María Jesús Fariña Busto,

D. Antón Fernández Escuredo,

D. Xosé Lois Freire Chico,

D. José Manuel González Monje,

Dª. Pilar González Quintana,

D. José M. Laredo Cordonié,

D. Xoán Xosé Lirón Lago,

Dª. Estefanía A. Lodeiro Paz,

D. Xoán Xosé Molina Vázquez,

D. Eduardo Otero Iglesias,

D. Xaquín Penas Patiño,

D. Xosé Luis Quiñoa López,

D. Xosé Antón Silveira Rodríguez,

Dª. María Vega Cerqueiro, 

D. Tino Viz Otero, e
D. Francisco J. Sanjiao Otero, secretario da Xunta Reitora

DESCULPAN A AUSENCIA:
D. Carlos García Martínez, director do Museo do Pobo Galego,

D. Clodio González Pérez, vogal da Xunta Reitora, 
D. Manuel Vilar Álvarez, secretario do Museo do Pobo Galego, e
Concello de Gondomar.
En Santiago de Compostela, a 9 de maio de 2015, no Museo do Pobo Galego, celébrase Asemblea Xeral Ordinaria de socios e socias, que dá comezo ás 11:30 horas en segunda convocatoria, baixo a presidencia de D. Justo Beramendi González, presidente do Padroado do Museo do Pobo Galego, coas asistencias e desculpas de ausencias arriba relacionadas.

Abre a sesión o presidente da Asemblea quen, despois de expresar o agradecemento aos patrocinadores e socios protectores do MPG, procede a tratar a orde do día.
1. APROBACIÓN, SE PROCEDE, DA ACTA DA ASEMBLEA ORDINARIA DO 10 DE MAIO DE 2014
En cumprimento do acordo da Asemblea Xeral celebrada o 8 de maio de 2010, a acta estivo a disposición dos socios e socias na páxina web do Museo, e foi remitida por correo electrónico aos socios e socias de quen consta o enderezo electrónico.

Ao non haber alegacións á acta, apróbase.
2. ELECCIÓN DE REPRESENTANTES DOS SOCIOS E SOCIAS NO PADROADO E NA XUNTA REITORA.

En cumprimento do disposto na normativa do MPG, iniciouse o procedemento para a elección de cinco representantes dos socios e socias na Asemblea Xeral do Padroado que cesan no seu mandato, e que viñan sendo ocupados por:

· Dª. María Abelleira Fontán.

· Dª. Maribel Iglesias Baldonedo

· Dª. Estefanía Lodeiro Paz.

· D. Eduardo Otero Iglesias.

· D. Xaquín Penas Patiño.

Tamén hai que cubrir un posto de representante vacante por renuncia voluntaria de quen o ostentaba, D. Iago Isasi Freire. En canto foi elixido na Asemblea Xeral do Padroado elixido no 2013, este posto de representante só terá un mandato de 2 anos e cesará no 2017.

Remitida a documentación pertinente o 25 de marzo de 2015, abriuse o prazo de presentación de candidaturas até o día 30 de abril, no que se presentaron en tempo e forma:

· Dª. Estefanía Lodeiro Paz.

· D. Eduardo Otero Iglesias.

· D. Francisco Cadaval Ayaso.
O secretario da XR verificou que todas as candidaturas presentadas cumpren cos requisitos establecidos no artigo 28 dos Estatutos do Padroado do Museo do Pobo Galego e figuran na lista de socios elixibles, polo que procede á proclamación das mesmas. Segundo o disposto no artigo 18 do Regulamento de Réxime Interno do Padroado do MPG, ao ser inferior o número de candidatos presentados ao número de vacantes existentes, procede a súa proclamación como representantes dos socios e socias no Padroado.

Ao quedar aínda vacante dous postos cun mandato de 4 anos e 1 posto cun mandato parcial de 2 anos, o secretario pregunta se calquera dos presentes na Asemblea quere presentar persoalmente a súa candidatura. Preséntanse :

· D. Xosé Antón Silveira Rodríguez.
· D. Jose María Laredo Cordonie.
· D. Tino Viz Otero, mostra a súa disposición a presentarse como representante polo prazo de 2 anos até o 2017. 
Ao non ser superior o número de candidaturas presentadas ao número de postos vacantes, o secretario levanta acta da elección e o presidente da Asemblea proclama como representantes de socios e socias no Padroado do MPG aos candidatos presentados:

· Dª. Estefanía Lodeiro Paz.

· D. Eduardo Otero Iglesias.

· D. Francisco Cadaval Ayaso.

· D. Xosé Antón Silveira Rodríguez.

· D. Jose María Laredo Cordonie.
· D. Tino Viz Otero (por 2 anos, cesa en maio de 2017)

A continuación procédese á elección de vogal representante dos socios e socias na Xunta Reitora entre quen foron nomeados representantes polo prazo de 4 anos. Á pregunta do secretario, presentouse unha única candidata para este cargo, Dª- Estefanía Lodeiro Paz, quen foi proclamada como vogal en representación dos socios e socias na XR.

3. INFORME DA XUNTA REITORA DO MUSEO.

D. Francisco Fariña Busto, presidente da Xunta Reitora, consonte coas súas obrigas especificas comparece ante os socios e socias para presentar o informe enumerando o desenvolvemento da súa actividade no período transcorrido dende a reunión anual de 2014. 

Ao comezar, afirma que a presenza de socios e socias e a súa participacion nas iniciativas presentadas, son un acicate para continuar co seu traballo, e considera que son a garantía de que o museo poderá cumprir non só os 40 anos senón tamén de chegar aos 100.
Informa que, en cumprimento dos acordos adoptados na anterior Asemblea en materia de transparencia, na páxina virtual do Museo poden consultarse os orzamentos e a información relativa ao funcionamento do museo.

En canto ás relacións institucionais organismos públicos que achegan recursos e forman parten do Padroado da nosa asociación:

· Destaca o esforzo do Conselleiro de Cultura, Educación e Ordenación Universitaria saínte en anter sen recortes a achega económica da Xunta de Galicia, e agarda que o novo conselleiro, quen xa visitou as nosas instalacións, manteña este compromiso.

· Informa da visita co alcalde do Concello de Santiago de Compostela, quen manifestou o seu apoio ao MPG así como a súa disposición a realizar as necesarias labores de mantemento do edificio de San Domingos, do que é titular o concello

· Recolle o apoio do presidente da Deputación de A Coruña, e agradece o aumento da súa cota anual, así como o apoio prestado a proxectos nos que o Museo concorre con outras entidades culturais.

· Tamén destaca o apoio da Deputación de Lugo que xunto coa cota colabora connosco en propostas concretas.

Estima que se ben cando xurdeu hai case corenta anos era un centro punteiro, hoxe precisa dar un paso cara adiante e realizar unha actualización para poñer ao día os seus contidos e recoller as novas tecnoloxías existentes, un dos obxectivos principais da XR. 

Nesta liña mantivéronse varias reunións coa xerente do Consorcio da Cidade de Santiago, co fin de desbloquear o plan director do edificio de San Domingos, en canto resulta imprescindible para poñer ao día o noso Museo. Tamén lle informou das disfuncionalidades que xera a asunción polo Museo dos custos derivados de manter aberta ao público a Igrexa de San Domingos así como o Panteón de Galegos Ilustres, así como da existencia de problemas derivados das humidades existentes na zona da triple escaleira de caracol, e do retraso noutras obras de conservación necesarias. Comunicoulle os problemas e a necesidade de negociar para poder aplicar solucións que garantan a funcionalidade das nosas instalacións.

Dende o punto de vista económico, o orzamento actual supón un 50% do orzamento optimo para  funcionamento axeitado do museo, que só pode compensarse parcialmente pola implicación de moitas persoas, socias e socios que realizan traballos de forma altruísta e sen remuneración. Os obxectivos pasan por triplicar os recursos propios e duplicar os recursos achegados polas institucións públicas, o que sería unha garantía de ter un futuro nos vindeiros 40 anos.

Por último destaca que, en resposta á solicitude expresada polo director do Museo, púxose en marcha un estudo para definir as actividades conmemorativas do noso XL aniversario que se celebrará no 2017. Unha vez definido será comunicado na asemblea do vindeiro ano.  Neste punto toma a palabra o presidente da Asemblea para aclarar que o XL aniversario, non ten que ser só un motivo de autocomplacencia, senón tamén un pretexto para intentar dar o salto adiante do que falou o presidente da XR. Por esta causa na Asemblea do Padroado de maio vai presentarse unha proposta de nomeamento da comisión organizadora deste aniversario, coa encomenda de elaborar un programa ambicioso e ao tempo viable onde se incluirán liñas xerais que se presentarán na Asemblea do Padroado de decembro de 2015. Unha vez aprobadas teremos un ano para xestionar con institucións e empresas a busca de recursos, e a formación dos equipos encargados de levar adiante as actividades que se recollan nese programa.
A continuación o tesoureiro da XR comenta cal é a situación economica do Museo, elemento que incide e condiciona en gran parte as actividades e o traballo da nosa institución.
En canto ao exercicio 2014 tivemos un orzamento con balance negativo, pero o déficit reducíuse á metade do que presentabamos no exercicio 2013. 

Destaca que nos ingresos tivemos 121.880,64 € de cotas, 304.284,52 € de subvencións e doazóns, 43.987,30 € de ingresos de actividade, dos que as entradas supuxeron 41.366,80 € e 3.323,87 € doutros ingresos. En relación cos socios e socias destaca que por vez primeira na historia do Museo, os ingresos por cotas de padroado, 55.687,64 €, foron inferiores ás cotas de socios e socias, que achegaron 66.163,00 €.

As cotas ordinarias dos socios e socias achegaron 36.879 €, como resultado da campaña de captación, que aínda que só acadou o 27 % do obxectivo marcado en chegar a 500 novos socios, o impacto nos ingresos debido a esta campaña foi  máis relevante, en canto muita xente puxo unha cota superior que permitiu achegar máis de 5.000 euros nos ingresos. Estima que este esforzo debe continuarse no tempo para mellorar non só os nosos recursos senón tamén a nosa base social. Como elemento negativo resalta o pouco éxito acadado na incorporación de concellos e de novos patrocinadores e socios protectores, fronte á mellora de asociados infantís e individuais.

Con caracter singular destaca a doazón de 10.000 € realizada polas fillas do pintor Gonzalez del Blanco para atender aos gastos derivados da exposición adicada ao seu pai.

En canto aos gastos, destaca que a partida máis importante segue a ser a de persoal (74 % do total), seguida a gran distancia polos gastos de funcionamento (11,41 %), actividades (10,42%), compras (2,63 %) e gastos financeiros (1,47 %).
En canto ás liñas xerais do orzamento do exercicio 2015, comporta un total de 497.574 €, crecendo lixeiramente sobre o de 2014:

· Os ingresos propios acadan o 37,70 %, na liña mostrada nos ultimos anos de aumento dos ingresos propios fronte ao mantemento dos ingresos por subvención, o que permite mellorar a nosa taxa de financiamento propio. 
· Os ingresos por cotas de socios superan os dos patrons,

· Respecto das entradas lembra que despois de empezar a cobrar no 2011, houbo unha caida importante de 2011 a 2012, que se reducíu un pouco no 2013, e no ano 2014 recuperamos a recadación, liña ascendente que se manten no que vai de 2015 até abril.

· O convenio coa Xunta mantense no mesmo importe tanto para gastos de funcionamento como para investimentos, así como outros ingresos finalistas como o convenio de Concello de Santiago de Compostela.

· O aumento da cota da Deputación de A Coruña, permitiu compensar en parte a redución de ingresos doutros patróns institucionais, como a causada pola desaparición das fundacións das caixas de aforro galegas, se ben estamos en trato coas novas entidade afundación e agardamos que chegue a bo porto.

· Os gastos de persoal aumentan lixeiramento.
· Os gastos de funcionamento polo esforzo de reducilos nos ultimos anos, fai moi dificil continuar con esta redución.
· Os gastos financeiros manteñen o nivel inicialmente previsto no exercicio anterior. Se ben na liquidación do exercicio 2014 houbo unha redución significativa pola menor disposición da poliza de credito, pero esta cantidade é moi dificil de estimar porque depende especialmente do calendario de pagos da Xunta, e a día de hoxe levamos 4 meses financiandonos coa póliza cos gastos que causa.

Destaca que este orzamento é grazas ao axuste ao máximo dos gastos, e á contribución de persoal, socios e socias, e destaca que ás veces hai salas sen abrir ao público por non poder dispoñer de persoal para atendelas, que só se abren baixo demanda.

Por último  tamén o cambio da nova fiscalidade das cotas que permite  o incremento na dedución fiscal das achegas dinerarias á nosa institución:

· As achegas realizadas no ano 2015 doblan a porcentaxe de dedución na cota no IRPF até o 50 % nos primeiros 150,00 € (contabilizados no conxunto das achegas a calquera institución que dea lugar a tal beneficio), e dun 27,50 % no que exceda desta cantidade.

· As achegas realizadas no 2016 aumentarán ao 75 % a dedución da cota no IRPF nos primeiros 150,00 €, e un 30 % no que exceda desta cantidade.

· Ademáis aqueles asociados que mantiveran a súa achega ao MPG durante ao menos 3 anos,  incrementarán un 5 % a dedución do que exceda os primeiros 150 ,00 € até o 32,50 (no 2015) e o 35 % (no 2016).

· Comenta así a posibilidade de que a xente poida reactualizar as súas cotas ao Museo, en canto a súa achega real, despois das deducións será menor. Lembra así mesmo que agora pode pagarse a cota anual en prazos mensuais, trimestrais ou semestrais.

· As achegas realizadas por persoas xurídicas sometidas ao pago do Imposto de Sociedades tamén ven incrementada a súa dedución cando mantiveran a súa doazón ao MPG durante ao menos 3 anos, até o 37,50 % no 2015, e o 40 % no 2016.

O presidente da Asemblea comenta que sempre que o tesoureiro explica as súas cifras, ten o interese en explicar o que está detras das cifras e sobre todo o peso do gasto de persoal cifrado no 80%, e explica que estes cartos corresponden a unha plantilla que é corta, pero que ademais conta con tres postos non remunerados, director, subdirectora e secretario do Museo, polo que pode verse que o salario bruto medio do noso persoal é ben reducido.

O socio D. Xoán Xosé Liron Lago, felicita á XR polo seu bo traballo e comenta que lle sorprende o impacto das gastos financeiros pola decalaxe entre ingresos de Xunta e necesidades de gasto. Pregunta se cabe facer xestións con outra entidade para ver se poden asumir estes custos como achega ao Padroado. O tesoureiro responde que en relación aos gastos financeiros, que suman os gastos da póliza de crédito e os gastos de xestión de recibos especialmente, xa fixemos todas estas xestións e temos a poliza de crédito nunha condicións aceptables. O problema é que mentres o ano pasado o saldo medio utilizado nunca estivo por riba dos 35.000 €, en canto a Xunta pagaba moi rapido as xustificacións, en menos de tres semanas dende a presentación das certificacións, este ano, non sabemos por que, a activación da subvención nominal concedida polo parlamento tardou en implementarse.A día de hoxe levamos financiados catro meses de tesourería con cargo á poliza, o que supón unha disposicion de 100.000 €. Cada vez que intentamos negociar con bancos, ou mesmo buscar unha nova vía de financiamento, nunca conseguimos unha alternativa mellor, sen prexuizo de que dende Abanca, e malia todos os problemas, sempre se portaron moi ben connosco.
O socio D. Xoán Xosé Molina Vázquez, entende que a mellora da lei de mecenado pode influir na achegas de patrocinadores e esponsores. O presidente da Asemblea estima que é posible pero non probable. O presidente da XR considera que non é tanto un cambio na lei de mecenado como un retoque das porcentaxes, polo que nestas condicións é moi difícil que o cambio resulte sustantivo para o museo. Para o tesoureiro da XR o máis relevante é que para os que están colaborando co Museo esta reforma mellora un pouco a súa achega.
Respecto das persoas xurídicas o secretario da XR afirma que pola experiencia que temos na busca de patrocinio e socios protectores, a porcentaxe de dedución no Imposto de sociedade non é o máis relevante, senón que depende máis da súa boa disposción a colaborar cunha institución como a nosa. Por iso lembra a importancia de conseguir contactos e solicita a colaboración de socios e socias á hora de identificar a estas entidades que teñan boa predisposiciòn cara o Museo, así como a sua axuda á hora de buscar novos socios e socias individuais.

4. INFORME DA DIRECCIÓN DO MUSEO.

Toma a palabra a subdirectora do Museo, Dª. María Xosé Fernández Cerviño, quen, despois de excusar a ausencia de director e secretario que non poden estar nesta asemblea, procede a presentar o informe da dirección (ANEXO 1) que estará na páxina dixital do MPG a disposición de quen estea interesado en consultalo.
Rematada a presentación, o presidente da XR solicita á responsable do APOI, Dª. Concepción Losada Vázquez, que faga unha pequena explicación deste recurso para que sexa coñecido na Asemblea. Ao tempo que realiza esta exposición, a responsable do APOI ofrécese a facer unha visita guiada con quen teña interese en coñecer o APOI, tanto na súa versión dixital e dispoñible na rede, como nos recursos físicos dos que dispón. 
5. INFORME DA OFICINA DE SOCIAS E SOCIOS

O representante de socios e socias no Padroado D. Eduardo Otero Iglesias, informa das actividades realizadas pola Oficina de Socias e Socios ao longo do presente ano:

· Estase levando a cabo por socias representantes o inventariado do material da tenda e das publicacións que están a venta.

· As camisetas co logo do Museo xa están dispoñibles co fin de recadar cartos, ademais de contribuír á difusión do MPG, podedes mercalas alí ao fondo.

· Ampliación da campaña de captación de novas socias e socios para o ano 2015, despois dos bos resultados da campaña anterior. Solicitamos que continue a vosa colaboración para seguir dándolle publicidade e promoción á campaña, e mellorar os seus resultados.

· O día 8 de outubro, proxectouse nesta sala un documental titulado “Mulleres-muller” cun gran éxito de asistencia. Este documental mostra a través de charlas-debate entre tríadas de mulleres formadas por una avoa, unha nai e unha filla/neta, a realidade cambiante que acontece na nosa sociedade. Tres xeracións de mulleres que contan cómo viven esta transformación, dende varios aspectos: dende o mundo laboral a educación, ata a mesma sexualidad e o concepto de autorrealización. Este documental tamén conta coa particular da mirada de outras mulleres. Por unha banda mulleres artistas: fotógrafas e escritoras e por otra mulleres expertas na materia de xénero que aportaron unha opinión más didáctica.

· O día 29 de novembro do pasado ano, realizamos unha xeira por terras de Covelo. O itinerario en compañía dun guía local foi: Andaina polo conxunto etnográfico da Portela das Travesas; Paseo por Fofe e xantar; Percorrido pola aldea de Paraños; Paseo ata o Lagar de Cera; Contra o final do día no FAVUM mostráronos cómo se facían as candeas e os exvotos tradicionalmente e presentouse o nº:8 da revista ADRA.

· O sabado 14 de marzo, realizouse outra xeira polo concello de Silleda. A visita ao santuario da Nosa Señora dos Desamparados de Abades, para ollar e admirar o organo do século XVIII, facendo insuto a presentación do número 9 da revista AGRA no que hai incluido un artigo de invesitigación sobre esta xoia do noso patrimonio musical. A continuación visita á capela de Ansemil, mamoa Chousanova e otros lugares de ensoño como a fervenza da Toxa e o Mosteiro de Carboeiro que foi fundado cara o ano 936 e a súa igrexa presenta numerosas influencias da catedral de Santiago o uso das novas bóvedas de cruzaría e a decoración da portada principal que representa aos Anciáns músicos da Apocalipse igual que no Pórtico da Gloria.

· O sabado 2  de maio, celebrouse a IX edición da Feira da Primavera na Rúa de San Pedro, onde por primeira vez o Museo do Pobo Galego colocou un posto para: a venta de camisetas, libros, e para darse a coñecer, dar información e captación de novos e novas socias. Como se pode ver na fotografía colocáronse unhas cartelas, que son novas, para publicitar e enmarcar o espaico do posto do Museo. Os resultados desta actividade foron moi positivos, malia contar con dificultades tanto do tempo, como das poucas persoas que estivemos para organizar o posto e cubrir as quendas da estandia nel, pedimos que a xente se anime a colaborar para o ano que ven.

· Hoxe inauguramos a oitava Mostra de Fotografía Etnográfica "Entre amigos" que permanecerá aberta ata o 7 de xuño. Como xa sabedes esta actividade celebrase cada 2 anos e poden participar tódalas socias e socios do Museo.

· Este ano tamén repetiremos a experiencia de fai 2 anos, Encontros de Embarcacións Tradicionais, que se celebrará en Cabo da Cruz en Boiro, do 9 ao 12 de xullo.

Con estas actividades queremos dinamizar e visualizar o museo, polo que solicitamos a colaboración de socios e socias e a tal fin estamos deseñando unha campaña de achegamento a  socios e socias que se coordinará por medio da nova conta "museo.gal".

Trátase de coñecer un pouco millor os intereses e habilidades de socios e socias para ver como podemos implicalos na vida do MPG. Como por exemplo unha persoa en situación de xubilación que nos oferte a súa dispoñibilidade para lle facer unha consulta puntual (telefónica ou por correo) sobre algún tema do seu maxisterio, por exemplo como arranxar a típica dúbida informática que seguramente non precise a presenza dun técnico, ou quen teña tempo libre para colaborar nas campañas de visibilidade do museo, ou tamén quen se ofrece a mediar para chegar a algunha persoa do seu círculo, e todo o que nos poidades suxerir.

Pensamos que temos unha gran fonte de recursos entre todas as persoas que apoian ao Museo ca súa achega económica que en moitos casos pode ir máis alá, con pouco esforzo pola súa banda e moito proveito para a entidade e para a sociedade en xeral, enriquecéndonos cos seus graos de área. Hai uns anos a comunicación e o mantemento dunha presenza cercana cunha masa de socios e socias era custosa e difícil de xestionar por moitos motivos (incluíndo o medo a ser demasiado intrusivos), pero coa popularización das redes sociais e os xeitos de comunicación áxil coma facebook, twitter ou whatsapps e similares, podemos manter unha relación moito máis fluida, económica e respetuosa, con quen queira estar atento ao día a día do Museo. 

Estamos preparando tamén unha pequena enquisa de avaliación da nosa labor (da Oficina de socios e socias) para tentar mellorar a nosa achega. Esperamos que sexa do seu agrado para poder facer a difusión a comezos do verán, aproveitando que moita xente terá tempo libre para dedicarnos un ratiño a respostar.

O presidente felicita en nome de todos pola gran labor que están a facer dende a Oficina de socios e socias, e tamén fai extensivo o agradecemento da institución ao conxunto de socios e socias, porque son a base social do Museo e os que fan posible que sexamos o Museo do Pobo Galego.

6. ROGOS, PREGUNTAS E PROPOSICIÓNS

Non hai.

O presidente do Padroado agradece aos presentes a súa asistencia e, non habendo máis asuntos, levántase a sesión sendo as  13:30   horas, de todo o que como Secretario dou fe.

Rematada a sesión, procédese á IMPOSICIÓN DA INSIGNIA DE PRATA DO MUSEO A SOCIOS E SOCIAS CON 25 ANOS DE ANTIGÜIDADE na institución.
Reciben a insignia, por cumpriren con tal condición:
  953 
SALVADO PÉREZ, INES 

  955 
RODRÍGUEZ DOCAMPO, JAVIER 

  960 
GONZÁLEZ ABRALDES, M. PILAR 

  961 
GONZALEZ QUINTANA, PILAR 

  968 
CARID FERNANDEZ, J. CARLOS 

  970 
CARBALLEDO FERNANDEZ, MANOEL 

  972 
LIRON LAGO, XOAN XOSE 

  980 
REY BARREIRO-MEIRO, TERESA 

  995 
SANCHEZ BARGIELA, RAFAEL 

  997 
DE LA PEÑA ARIZAGA, LUIS CARLOS 

  998 
MONTERO RODRIGUEZ, REBECA M. 

1001 
FREIRE CHICO, XOSÉ LOIS 

1007 
MÍGUEZ NIMO, FCO. JAVIER 

1021
CARMONA BADIA, XOAN

Tamén recibe a insignia a socia Dª. Maria Castroviejo Bolibar, socia  216, e Dª. Rosa Nogueira Rodríguez, socia nº  331 quen non puideron recollela no ano en que lles correspondía por cumprir os 25 anos de socias.
Vº e prace, o presidente,
Justo Beramendi González



Fco. Javier Sanjiao Otero

ANEXO 1: MEMORIA DE ACTIVIDADES DO MUSEO
MEMORIA DE ACTIVIDADES DO MUSEO

maio 2014 – abril 2015

1. OBRAS E INSTALACIÓNS

Instalación de illamento e falsos teitos na ala sur.

Instalación de elementos de seguridade contra incendios e cámaras na ala sur.

Renovación do alumeado de emerxencia.

2. DEPTO. DE CONSERVACIÓN

Total rexistros: 

12.024
Ingresos (maio 2014 – abril 2015): 311
Doazóns: 


199

Depósitos: 


107

Compras:

DOAZÓNS

Fernando Acuña Castroviejo: Conxunto de 146 obxectos relixiosos (medallas, crucifixos, escapularios, detentes, etc.) 

Familia Vilariño Pintos: Conxunto de 16 pezas, tanto de uso doméstico (almofía, xaboeira e bandexa de opalina azul) como de indumentaria e complementos femininos (veo e cola do traxe de noiva de Dna. Daría Pintos Castro, nai dos donantes).

Familia Lojo Lestón: Un traxe feminino e outras pezas de indumentaria e complementos, ademais dun álbum de fotografías do século XIX

Mª Josefa Cacheiro Gallego: Mantel de fío con 24 panos da mesa; todas as pezas adornadas con bordados e con encaixe de Camariñas. E dous cadros: un retrato un cóengo de 1852, asinado por Vidal e outro de Villafinez co título Cruceiro de San Lourenzo
DEPÓSITOS

Ángel Rial Rey: Conxunto de 96 pezas de indumentaria e complementos

Carlos de Blas: Conxunto de 9 pezas de roupa da casa, mantas e cobertores. 

Familia de Juan Bello Mallou: Gaita 

COMPRAS

Peche de prata para roupa, medallas e relicarios

Relación donantes (maio 2014 – abril 2015)

Fernando ACUÑA CASTROVIEJO
Isabel AGUIAR GRANDE
Mª Josefa CACHEIRO GALLEGO
Carlos DE BLAS

FAMILIA BERMEJO DÍAZ DE RÁBAGO

FAMILIA JUAN BELLO MALLOU
FAMILIA LOJO LESTÓN
FAMILIA SALVADOR REY RODRIGUEZ
FAMILIA VILARIÑO PINTOS

Ramón FOLGAR POMAR
Anxo GARCÍA FERNÁNDEZ

Teresa GARCÍA SABELL
Clodio GONZÁLEZ PÉREZ
Lino LEMA BOUZAS
Maribel LONGUEIRA
Antón LÓPEZ GIL

Rosa Mª MÉNDEZ GARCÍA
Bieito PÉREZ OUTEIRIÑO
Angel RIAL REI
Manuel VILAR ÁLVAREZ

PRÉSTAMOS EXPOSICIÓNS

O Asorey descoñecido, organizada pola Asociación Cultural Francisco Asorey: 2 bocexos en escaiola e o baleirado da man do escultor

Formas tradicionais da cerámica popular: Samos, en colaboración coa Rede Museística Provincial de Lugo: oito pezas de cerámica deste centro oleiro

I Certame de cantería Vento de Pedra, organizada polo Concello de Cabana de Bergantiños: 10 ferramentas de canteiros.

Barriga Verde, de feira en feira, en colaboración coa Asociación Cultural Morreu o Demo: Varios cestos e ferramentas agrícolas

CONSULTAS E REPRODUCIÓN DE FONDOS

Total consultas: 



41

Tipo de solicitantes:

Particulares



26 

Empresas de xestión cultural
  9 

Entidades

A meirande parte das consultas son de estudantes da USC para traballos de investigación, principalmente de fin de Master.

Inés Montero, alumna da Escola de Arte e Superior de Deseño Mestre Mateo, traballou con obxectos da colección do Museo, para a realización do seu proxecto final do ciclo de Fotografía Artística, que leva por título “A poética do obxecto”.

Atendeuse a visita dos técnicos de patrimonio da Deputación Provincial da Coruña para a actualización do inventario do fondo do Antigo Hospital Real que está depositado no Museo. Elaborouse un informe e inventario destas pezas.
A USC, o Concello de Santiago e o Arquivo da Cidade da Cultura consultaron os fondos do Museo para varios proxectos expositivos nos que están traballando.

3. BIBLIOTECA

INGRESOS

Desde o pasado mes de xuño houbo un forte incremento no ingreso de documentos e material bibliográfico. Destacamos aquí algúns dos máis relevantes por: 

· Avelino Franco Grande doa unha interesante colección de xornais (1800-1900) con cabeceiras galegas como El sensato ou El cartel.
· En agosto a familia Fernández-Cid Fenollera dona un lotes de libros e 3 cartas de Alfredo Brañas ao pintor Fenollera. 
· No mes de outubro realizouse a recollida de material (libros e arquivo de investigación) pertencentes ao investigador Xan Moreno González 
· Neste mesmo mes entrega do material pertencente ao arquivo político de Ramón Muntxaraz, militante en diferentes organizacións nacionalistas

· Así mesmo o ebanista Ramón Folgar entrega un lote de libros de modelos de mobles e plantillas empregados no seu obradoiro. 
· O 30 de outubro viaxe a Cerdido para recoller material pertencente a Antonio Rodríguez Fraiz, principalmente correspondencia. 

· En decembro recollida de material bibliográfico pertencente a biblioteca de Xosé María Álvarez Blázquez. 

· Xa neste ano 2015 destacar: 

· En marzo, a familia Martul Tobío entrega unha carpeta con correspondencia diversa, principalmente de Otero Pedrayo, amais dalgún documento referente a Risco e Castelao. Así mesmo un interesante mapa da provincia da Coruña. 

· Neste mes de maio a Asociación de Arqueólogos de Galicia deposita o seu arquivo institucional no Museo.

· Seguen as doazón continúas de Clodio González Pérez e Fernando Acuña Castroviejo entre outros, así como novas achegas aos arquivos Sáez-Ponte, García-Orellán e familia Lojo Lestón. 

MONOGRAFIAS

	Doazóns 

-Fondo Álvarez Blázquez (1.415)

-Fondo X Moreno (2387)
	4.342

	Adquisicións
	11

	Intercambios
	106

	Total maio-maio rexistros
	4.459

	Total volumes ingresados 
	4.503

	TOTAL REX. BIBLIOGRÁFICOS
	62.117

	TOTAL VOLUMES
	73.516


PUBLICACIÓNS PERIÓDICAS


Neste período entraron 11 novos títulos e 40 exemplares, a maioría números soltos que completan ou continúan as revistas xa existentes. Deixaron de publicarse en papel 10 títulos.

	Total de revistas (títulos)
	2 008

	Revistas en curso
	180

	TOTAL DE EXEMPLARES
	45.702


TOTAL VOLUMES REXISTRADOS -------------------121.218
Segundo a taxación levada a cabo por Mariví Pardo (séculos XV a XIX completos) o valor aproximado da colección, a día de hoxe, e no que respecta á monografías sobrepasa os 360.000 €.

PROCESO TÉCNICO E RECURSOS HUMANOS

Actualizouse o programa informático e a presentación no OPAC, coa adquisición dun novo sistema máis versatil e fácil manexo para a Biblioteca.

Recursos humanos

Persoal laboral

- Xosé Manuel Monje e Ana Isabel Mateos Vara, traballaron durante os meses de marzo e abril no rexistro, catalogación e informatización do fondo Álvarez Blázquez.
SERVIZOS E ACTIVIDADES

O Museo do Pobo firmou xa o convenio coa Xunta de Galicia para incorporar parte do fondo bibliográfico ás plataformas dixitais: Galiciana e Europeana.

Consultas:

 A Biblioteca recibiu desde o pasado mes de maio máis de 425 usuarios presenciais con máis de 1600 volumes (libros e revistas) consultados. Amais disto están as consultas a través do OPAC. Os arquivos de Beiras, Fraguas, X. Lorenzo e Blanco Cicerón tamén foron consultados en varias ocasións. 

Centros de traballo e procedencia dos usuarios: 

· Museo da Estrada (Ramón Aller Ulloa)

· Museo de Etnoloxía (Ribadavia)

· Museu del Pueblu de Asturias 

· Centro de Arte Contemporáneo Reina Sofía

· Biblioteca de Galicia (Gaiás)

· Biblioteca Universitaria USC

· Universidade da Habana

· Universidad Complutense (Madrid)

· Universidades da Coruña, Santiago e Vigo

· Brandenburgishe Technische Universität (Alemania)

· UNED-Carlos III 

· Escola Técnica superior de Arquitectura da Coruña

· Conservatorio de Música (Santiago)

· Escola de Arte (Madrid)

· Centro Ramón Piñeiro

· Instituto de Estudios Galegos P. Sarmiento

· Instituto da Lingua Galega 

· Consello da Cultura Galega

· Servizo de Conservación e Restauración de Bens Culturais

· Fundación Bautista Álvarez (Santiago)

· Trivium ECT

· Concello de Sandiás

· Concello de Santiago: Obradoiro de Emprego

Préstamo e reprodución de fondos:

· Camiño, exposición organizada pola Fundación Cidade da Cultura

· Compostela rupestre. Exposición organizada polo concello de Santiago no centro de interpretación de Arte Rupestre de Villestro

· Reprodución de fondos da colección cartográfica Clodio González Pérez para Cátedra: Rev. de Invest. de Estudos Eumeses e para o xornal Opinión da Coruña

· Información e reprodución varia para o Arquivo Municipal de Teo

Visitas á biblioteca

Persoal do Arquivo e Biblioteca da Deputación da Coruña, 

Directora e persoal do Arquivo de Galicia do Gaiás

DOAZÓNS E INTERCAMBIOS

Institucionais

A Solaina. Asoc. Def. Patrimonio

Arch. Relig. Pop. De Valencia

Artziniega Museoa 

Asoc. Amigos do Museo de Viladonga

Asoc. Asorey

Asoc. de Escrit. en Lingua Galega

Asoc. Veciños S.Comba de Orrea

AV. Sta. Comba de Orrea (Riotorto)

Bib. Mpal. Rocha Peixoto. P. Varzím PO

Cabildo Insular de la Palma

Casa da Xuventude de Ourense

Casa das Artes (Vigo)

Centro de Estudios Extremeños

Centro Etnogr. Da Terra de Montes

Colexio de Navia “Dr. Monje”

Colexio Peleteiro

Concello de Paradela

Concello de Pontedeume (Bib.Mpal)

Consello da Cultura Galega

Consorcio da Cidade de Santiago

Dep. Provincial da Coruña

Dep. Provincial de Lugo

Dep. Provincial de Ourense

Dep. Provincial de Pontevedra

Ecomuseu do Seixal

Eixo Atlántico
Escritores en lingua galega

Fundación Cidade da Cultura -Gaiás

Fundación Bautista Álvarez

Fundación Castelao

Fundación Feiraco

Grupo Filatélico de Noia

Inst. de las Identidades. (Salamanca)

Inst. Estudios galegos P. Sarmiento

Inst. J. Gil Albert (Alacante)

Musée Int. du Carnaval et du Masque

Museo Arq. Prov. de Ourense 

Museo Arqueolóxico de Alicante

Museo da Fonsagrada

Museo da Terra de Melide

Museo de BB AA da Coruña

Museo de Betanzos

Museo de Pontevedra

Museo de Zaragoza

Museo Etn. J. Caro Baruja

Museo Etnolóxico de Ribadavia

Museo Massó

Museo Pablo Serrano

Museo Provincial de Lugo

Museu de Ovar (PO

Museu de Penafiel (po)

Museu de V. F. De Xira (Po)

Museu del Pueblo de Asturies

Museu Valenciá de Etnologia

Obradoiro da Historia

Real Academia Galega

Real Inst. Estudios Asturianos

Revista Estudios Mindonienses

SCRD Fillos de Ois (Coirós)

Seminario Diocesano (Lugo)

Universidade da Coruña

Universidade de Santiago

Goberno Vasco. Ser. Public.

Particulares

Acuña Castroviejo, F.

Acuña, Ana*

Arauxo, Emilio*

Ardid, Alberto

Bas López, B.

Beiras, Eduardo*

Beramendi, J.*

Caamaño, M.*

Davila, Luís *

Delgado, Esperanza 

Estévez Fernández, X.

Familia Dourado Deria

Familia Fdez-Cid Fenollera

Fandiño, X. R.

Fariña Busto, F.*

Fernández Cerviño, MªX.

Fernández-Cid Fenollera, A*

Franco Grande, A.

Gallego, Mario*

García Orellán, Rosa*

González Balasch, T.

González Pérez, Clodio*

González Reboredo, X.*

Labrador Herraiz, J.J.*

Lema Bouzas, L

Lobato, X.

Lodeiro, Estefania

Méndez García, R.

Neira Pereira, H.*

Quintas Suárez, M.*

Rozados, J.A

Rozas, Mercedes *

Sáez-Chas, B.

Sanjiao, Fuco

Seixas, Miguel Anxo

Soeiro, Teresa*

Vilar Álvarez, M.

Vilas, M. 

Villanueva, C.*

Xiráldez González, M.

4. EXPOSICIÓNS

Entre maio e decembro de 2014 sucedéronse cinco exposicións temporais:

A vangarda das formas. Obra cerámica de Díaz Pardo

23 abril-31 agosto. Mostra producida pola Rede Museística Provincial de Lugo. Comisarios: Teresa Pena e Fernando Arribas

A través de máis de 350 pezas, a mostra percorre a traxectoria creativa de Isaac Díaz Pardo no campo da cerámica, abranguendo un período cronolóxico desde 1947 ata 2006, con obras das tres fábricas que fundou e dirixiu: O Castro, Magdalena (Arxentina) e Sargadelos. Amósanse por primeira vez bosquexos orixinais dalgunhas das pezas expostas. Moitas destas obras son descoñecidas, e outras son prototipos que non se chegaron a producir ou pezas que están fóra do mercado desde hai moitos anos.

A illa de Ons. Unha cultura, unha identidade

27 maio-31 xullo

Mostra baseada nas fotografías de Staffan e Mikael Mörling e as achegas documentais de Josefa Otero Patiño sobre o hábitat na illa de Ons. Foi inaugurada pola conselleira de Medio Rural e do Mar.

Elas sempre están. Fotografías de Elisa Gianni

11 setembro-26 outubro

Esta mostra, impulsada na súa primeira exhibición pola Secretaría Xeral da Igualdade, chega ao Museo do Pobo Galego en xeito de doazón da fotógrafa italiana Elisa Gianni que, despois de dez anos en Galicia, retornou ao seu país, para enriquecer os fondos desta institución, e tamén como documentación gráfica da personalidade destas mulleres traballadoras, loitadoras e símbolo da importancia da dimensión feminina do rural galego.

Formas tradicionais da cerámica popular. Samos

2 outubro-2 novembro

Producida pola rede museística provincial de Lugo e comisariada por Luís Hixinio Flores Rivas e Orlando Viveiro Veiga, a mostra busca a posta en valor da olería tradicional galega a través do coñecemento centrándose, nesta ocasión, na cerámica elaborada en Samos. Esta escolma de pezas, cunha cronoloxía que vai desde 1700 ata mediados do século XX, é un exemplo das tipoloxías e formas que se produciron nos obradoiros deste concello lugués.

Barriga Verde. De feira en feira

11 novembro-18 xaneiro

O Museo colabora na mostra producida pola Asociación Cultural Morreu o Demo, e co apoio da Deputación de Lugo e o Concello de Pontevedra, dedicada a sacar do esquecemento a Barriga Verde, un dos máis conspicuos representantes daquelas bandas ou grupos familiares de titiriteiros, acróbatas, cómicos, marionetistas,… que percorrían as vilas, lugares e feiras de Galicia enchendo de ilusión os rostros das xentes que buscaban contemplar as trasnadas dos heroes cómicos, o teatro de marionetas, números de acrobacia e demais espectáculos.

No que levamos do ano 2015 realizáronse outras tres exposicións:

Premio de Creación Fotográfica Luís Ksado (1997-2012)

14 xaneiro-17 febreiro

Retrospectiva da primeira década do Premio de Fotografía que convoca a Deputación de A Coruña.

O universo de Roberto González del Blanco

4 febreiro-8 marzo

Con esta mostra preténdese achegar ao público unha ampla selección pictórica deste autor, orixinario de León, pero pasou a maior parte da súa vida en Santiago. A exposición, producida polo Museo, foi posible mercé á xenerosa colaboración das fillas de González del Blanco.

VII Mostra Arte e Solidariedade

18 marzo- 26 abril

Hai agora 25 anos que Proxecto Home comezou o seu camiño co programa asistencial xeral de rehabilitación e reinserción de persoas adictas. Cun empeño esencialmente humanista de abordaxe terapéutica integral e individualizada, aquel labor inicial agrandou os seus anhelos grazas á suma de moitos esforzos, tanto institucionais como privados: Fundación Monte do Gozo, asociación de familias e amigos, voluntariado e a un colectivo profesional multidisciplinar e, tamén, á solidariedade, ese desprendido diván social, que sempre está cando se lle require.

Cómpre facer mención da colaboración da patroa Mercedes Rozas, que sempre presta un valioso apoio na organización das exposicións temporais. Así mesmo, entre o cadro de persoal do Museo, destaca neste capítulo a dedicación de David Conde Lourido e Manuel Vilas Tubío.

5. EDUCACIÓN E ACCIÓN CULTURAL

Os servizos do DEAC están a ser usados por unha media dunhas 8500 persoas, contabilizando as que participan da programación para grupos, as que procuran asesoramento, coas que colaboramos a través das entidades socioculturais ou as persoas que asisten ás actividades de tipo cultural. Tamén hai que contar coa interacción que se produce a través das redes e desde as que a cidadanía tamén participa da vida do Museo.

Acción educativa e sociocultural

Continuamos a traballar coa Asociación Galega de Enfermos de Alzheimer de cara a facer unha guía para o uso do Museo do Pobo Galego como recurso nos programas de apoio para as persoas afectadas por esta enfermidade. 

No mes de agosto púxose en funcionamento un programa de visitas guiadas para turistas a horas prefixadas en inglés, español e portugués. Neste último idioma apenas tivo demanda; en inglés concluímos que faltou difusión porén o de español tivo gran aceptación funcionando moi ben a pesar de que a visita só estaba dispoñible dous días á semana e unicamente durante o mes de agosto.

No mes de setembro botou a andar a programación escolar 2014-2015 con novas propostas que vaian máis alá da visita comentada incidindo máis en propostas lúdicas e prácticas. Deseñouse tamén que un programa de aproveitamento didáctico da mostra “De feira en feira” para os meses de novembro e decembro. 

En maio conmemóranse as Letras Galegas e o Día Internacional dos Museos. Museo do Pobo Galego, Museo das Peregrinacións, Museo Granell, CGAC, Museo Catedral e MUPEGA difundiron conxuntamente e desenvolveron actividades durante toda a semana anterior ao 18 de maneira coordinada e fíxose un intercambio de pezas entre os Museos, expondo a peza de fóra entre as propias.

Do 4 ao 8 de xuño celebrouse a 9ª Mostra de Cinema Etnográfico Museo do Pobo Galego. A novidade este ano foi que como actividade paralela impartiuse un curso de Falso Documental. Ao final do mesmo o alumando realizou un “fake” de 11 minutos baixo o título de pATENTADO que se pode ver a través das redes sociais do Museo.

Café da Memoria: O 12 de xuño celebrouse Costureiras e o 25 de setembro Retornadas tentando tender unha ponte entre xeracións mediante o intercambio de experiencias e a difusión da historia recente ao tempo que visibilizamos as mulleres e valorizamos o traballo feminino. Este ano tamén nos propuxemos facer partícipes desta actividade como parte do equipo e no papel de moderadora, ás compañeiras doutros departamentos, comezando polo de recepción e información en salas. Costureiras foi moderado por Noa López e Retornadas por Lorena Santos. 

Verán no Museo do Pobo Galego: durante os meses de verán realizáronse obradoiros dirixidos a escolares no seu tempo de lecer como Canta un conto, pinta un filme ou 2 en 1 en colaboración co CGAC.Fixéronse tamén outros de tipo familiar e visitas guiadas á mostra A vangarda das formas.

Olladas sobre o Museo. Literatura de Cordel. Por oitavo ano consecutivo contamos cunha mirada diferente sobre o MPG. Desta vez, a compañía Viravolta, recreou o mundo dos cegos cantores e a literatura de cordel.

Actividades paralelas á mostra De feira en feira: visitas teatralizadas, obradoiro familiar de monicreques e proxección do documental Morreu o demo, acabouse a peseta.

2015

Máscaras tradicionais. O Entroido Ribeirao. 12 de febreiro. Palestra e actuación do Entroido de Madamas e Galáns de Meira (Moaña).

Café da Memoria co gallo do 8 de marzo dedicado ás mestras. As mestras que puxeron voz ao relato foro María Jesús Fernández, Paz López Facal e María Esther Rodríguez Losada. Pilar Sampedro moderou a parola e con María Xosé Tilve encargáronse das entrevistas previas e da realización do guión. 

Viaxe a dadá. 18 de abril. Espectáculo de “Teatro da Semente” para bebés. 

O DEAC funciona como lugar de prácticas para o alumnado de titulacións universitarias incorporándose este mesmo mes de maio, a alumna do Máster de Servizos Culturais Cristina Rodríguez Álvarez. Na colaboración coa institución académica o DEAC é tamén requirido para colaborar en proxectos sobre educación e patrimonio sendo así que no mes de xaneiro o DEAC coorganizou co departamento de didáctica das Ciencias Sociais da USC un Seminario sobre Educación e Patrimonio. 

Neste sentido, hai que comentar que se nos entregou o informe final do proxecto I+D+i Avaliación Cualitativa de Programas Educativos en Museos de España dirixido por Roser Calaf catedrática da Universidade de Oviedo pero de carácter interuniversitario.Como consecuencia do traballo realizado no proxecto a súa directora e o investigador Miguel Suárez, dedicaron ao Museo unha comunicación que presentaron en congresos de educación en Barcelona e en Portugal baixo o título El Museo do Pobo Galego como ejemplo de una museología y acción didáctica integradoras. En marzo de 2015 fíxose un seminario en Oviedo no que se reuniu aos e ás investigadoras das distintas universidades e museos participantes no proxecto para facer as conclusións finais. Do proxecto está no prelo unha publicación da serie Trea Museos no que se recolle este traballo e no que haberá artigos de todas as persoas que partcipamos no mesmo. 

Tomé Laxe doutorando nun grupo internacional dedicado á educación en museos na universidade checa de Palacký, presentou a comunicación The Museum of Galician People or how to discover a collective identity in a nation without state (O MPG ou como descubrir la identidad colectiva de una nación sin estado) sobre o traballo do DEAC con distintos colectivos. O “paper” foi para a Conferencia Internacional de Contidos Educativos en Museos, celebrada na cidade de Olomouc ( República Checa) en abril. 

No mes de abril o Museo, a través do departamento, foi convidado por Daniel Nave, director de Etnocine, Festival de Cine Etnográfico de Belmonte e Universidade da Beira Baixa, para participar na apertura do esmo xa que esta edición estivo dedicada a Galicia. Proxectouse, entre outras cintas de orixe galega, O carro e o Home.

Agradecemos a colaboración nas actividades do DEAC das seguintes entidades:

- Entidades:

AGADEA (Asociación Galega de Enfermos de Alzheimer), CGAC (Centro Galego de Arte Contemporánea), Centro Vagalume de Cáritas, Hospital psiquiátrico de Conxo, Secretariado Xitano, Cineclube Compostela, CGAI, Comarca de Sobrarbe, Facultade de Ciencias da Educación da USC, Etnocine.

6. PUBLICACIÓNS

Con motivo da exposición O universo de Roberto González del Blanco, editouse un catálogo ao coidado de Rosa Méndez, Mercedes Rozas e Carmen Beiras.

Recentemente, o Museo colaborou na edición do fotolibro Català-Roca en Compostela 1956-1965. Trátase dunha coidada publicación, producida por AR e Novaniké, que reúne unha escolma das fotografías realizadas por Francesc Català-Roca (1922-1998) nas súas estancias en Santiago de Compostela, nos anos 50 e 60 do século pasado.

7. XORNADAS

7.1 II Foro Isaac Díaz Pardo, Empresa e Cultura. Os alimentos como produto cultural: tradición, innovación e identidade. Celebrouse o 4 de outubro, consolidando un espazo de comunicación e debate iniciado o ano pasado sobre o papel das empresas e da súa contribución á construción da cultura galega, mantendo o enfoque sobre o que a cultura propia de Galicia pode achegar á actividade produtiva das empresas e como contribúe á consecución de novos produtos, que respondendo ás necesidades actuais da sociedade se incardinen na nosa tradición cultural.

Este segundo foro estivo centrado na produción de alimentos baseada na tradición cultural e nos recursos autóctonos. Nun contexto onde conceptos como sustentabilidade, biodiversidade, sociedades inclusivas, diversidade cultural entre outros son o referente no que se miran as actuacións tanto públicas como privadas, os saberes tradicionais teñen un campo amplo e diverso onde contribuír á consecución dunha sociedade máis equilibrada, socialmente máis xusta e ambientalmente máis respectuosa co contorno. A produción de alimentos no só ten como fin cubrir as necesidades nutricionais das persoas, senón contribuír ao seu desenvolvemento persoal mediante a culturización da súa preparación e consumo, como acertadamente define o movemento Slow Food e que recolle no seu axioma de que os alimentos deben ser “bos, limpos e xustos”.

Así, puidemos coñecer algunhas experiencias sobre alimentos producidos por empresas que se basean en recursos autóctonos e elementos da tradición cultural e as posibilidades existentes para a actividade empresarial e o desenvolvemento de novos produtos alimentarios baseándose na cultura e saber facer propios.

7.2 Entre setembro e novembro celebráronse os simposios conmemorativos do centenario da morte de Víctor Said Armesto, primeiro catedrático de Literatura galego-portuguesa e continuador dunha estirpe de pensadores que transitaron en Galicia no republicanismo máis radical do Sexenio Democrático. O Museo colaborou neste programa coa Deputación de Pontevedra e a Fundación Barrié de la Maza, contando co apoio da Universidade de Santiago e da Xunta de Galicia.

Os simposios celebrados no Museo foron dous. Os días 9 e 10 de outubro tivo lugar o primeiro, Said Armesto, ideoloxía e política, coordinado polo noso presidente, e os días 16 e 17 o segundo simposio, Said Armesto, música e etnografía, coordinado polo director do Museo e o prof. Carlos Villanueva. Concluíron as sesións coa proxección do documental Víctor Said Armesto, o resplandor efémero, de José Antonio Durán, e cun recital de canto e piano a cargo de Iria Cuevas e Alejo Amoedo, cun programa de canción galega de salón.

8. OUTRAS ACTIVIDADES

O 25 de xuño, coincidindo coa exposición fotográfica sobre a Illa de Ons, tivo lugar a presentación do e-book Ons, unha illa habitada, producido polo Instituto de Ciencias do Patrimonio do CSIC.

Os días 20 e 21 de decembro acolleuse, por segunda vez, parte dos participantes no Mercado da Estrela, actividade de promoción da artesanía vinculada coas festas de Nadal na que, ademais da venda de produtos, se organizan obradoiros e actividades de lecer.

O 27 de febreiro fíxose a presentación pública do fotolibro Català-Roca en Compostela 1956-1965, editado por AR e Novaniké coa colaboración do Museo. Participaron Justo Beramendi, Bieito Iglesias e Anxo Rabuñal.

O 3 de marzo celebrouse unha conferencia de Alba Nogueira, Os dereitos das mulleres: o camiño andado e o camiño por facer. Estas conferencias anuais son a contribución do Museo á conmemoración do Día da Muller.

9. O MUSEO ACOLLE

As nosas dependencias seguen acollendo numerosas actividades organizadas por entidades alleas, moitas veces con colaboración do noso persoal.

Sen tratar de ser exhaustivos, podemos mencionar o Concello de Santiago, a Universidade de Santiago de Compostela e as das Universidades do País Vasco, Autónoma de Barcelona e Salamanca, a Consellería de Medio Rural e do Mar, a Secretaría Xeral de Cultura, a Secretaría Xeral de Emigración, a Dirección Xeral de comercio, as Fundacións Castelao, Pedrón de Ouro e Galiza Sempre, a Real Academia Galega de Belas Artes, a Escola de arte e deseño Mestre Mateo de Santiago, as asociacións do Barrio de San Pedro, a Asociación do Traxe Tradicional Galego, a Asociación de Gaiteiros Galegos, a Asociación de Escritores en Lingua Galega, ADEGA, a Sociedade Galega de Historia Natural, ou o Consello Galego de Museos, do que a nosa institución ostenta a secretaría permanente.
Tamén os medios de comunicación frecuentan os espazos do Museo para gravaren diferentes programas, nomeadamente as produtoras que traballan para a TVG.

10. INSTITUTO DE ESTUDOS DAS IDENTIDADES

10.1 Foros do IEI

O 25 de novembro presentouse o libro Galicia: un pobo con futuro? O noso devalo demográfico, que recolle os resultados dos foros celebrados durante 2012 e 2013 sobre natalidade e vellez en Galicia. A obra compleméntase cos ensaios de diferentes autores, especialistas en etnografía, economía, demografía, socioloxía e politoloxía, así como coas reflexións e achegas de representantes das forzas políticas e sociais máis sobranceiras do país, e doutros académicos e profesionais da ciencia, o xornalismo, a cultura, a arte e a empresa. A edición do Museo do Pobo Galego e de Edicións Xerais de Galicia contou coa colaboración da Consellería de Traballo e Benestar, no ánimo de facer unha contribución para que, dentro dunha xeración, os novos galegos comproben que na Galicia de hoxe houbo quen se preocupou polo seu futuro. Un futuro que, certamente, tamén deberá acubillar aos que daquela vivamos nel. 

Interviñeron no acto o prof. Justo Beramendi, presidente do Padroado do Museo do Pobo Galego, D. Manuel Bragado, director xeral de Edicións Xerais de Galicia, D. Manuel Blanco Desar, coordinador da edición, e Dª Beatriz Mato, Conselleira de Traballo e Benestar.

Iniciáronse os traballos encamiñados a organizar un novo foro, que se desenvolverá ao longo do ano 2015, sobre o futuro do territorio ameazado polo despoboamento. Seguirase o modelo dos foros precedentes, empezando cunha sesión no Museo e continuando con catro ou cinco sesións en diversos lugares pero, a diferenza dos foros sobre natalidade, que se realizaron nas cidades, neste caso preténdese traballar sobre unha base comarcal e adaptando a temática ao interese local. Para o tema dos montes veciñais contarase coa colaboración da cooperativa Trespés, que leva varios anos traballando neste sector no sur do país.

10.2 APOI

Continúan con regularidade os traballos de dixitalización, edición, análise e publicación de novos materiais musicais, ao tempo que avanza a preparación dunha nova aplicación informática que dará acollida tamén aos materiais non musicais da tradición oral.

A nova máis relevante é a incorporación do arquivo de Dª Dorothé Schubarth, que no mes de novembro pasou quince días no Museo traballando intensamente coa patroa Concha Losada no sistema de organización do arquivo, categorías, indexación, etc., e actualizando cuestións pendentes. Unha parte importante deste material está publicado nas edicións parciais do cancioneiro realizadas pola Fundación Barrié de la Maza, tanto o estudo como as gravacións, pero tamén achega moito material inédito que podemos incorporar ao APOI, por exemplo, os contos recompilados nas súas recollidas e que aumentarán o arquivo non musical.

Tamén, aproveitando a estadía do etnomusicólogo Sergio de la Ossa, que forma parte do equipo do APOI desde a súa creación, se fixeron varias presentacións públicas e utilizáronse materiais do arquivo para cursos en entornos relacionados co folclore.

Aínda que o traballo realizado é satisfactorio, os membros do APOI manifestan a necesidade de ampliar o traballo de campo e chaman a atención sobre o risco de que non poidamos xestionar, por falta de recursos, todos os fondos que recibimos. De feito, só contamos cunha achega específica da Vicepresidencia da Deputación de Lugo, que cobre parcialmente os custes do traballo informático, a dixitalización, edición, análise e publicación de pezas, mentres que a maior parte da contribución persoal é voluntaria e está a cargo case en exclusiva da patroa Concha Losada.

11. PRÁCTICAS E VOLUNTARIADO

O programa de voluntariado está a dar froitos moi estimables. Trátase, sobre todo, de socias do Museo que dedican parte do seu tempo a colaborar nas tarefas propias de Biblioteca, Colección, Exposicións e DEAC.
En canto ás prácticas de alumnos de grao universitario e mestrado, temos convenios en vigor coas tres Universidades galegas. Tamén os alumnos do ciclo superior de Turismo do IES Rosalía de Castro e do ciclo superior de Fotografía da EASD Mestre Mateo de Santiago de Compostela veñen facendo prácticas no Museo con regularidade.

A relación das persoas a quen temos que agradecer a súa contribución é a seguinte:
Programa de voluntariado e colaboracións:

Dámaso Alonso

Francisco Araujo Ferreira

Lara Barros Alfaro
Queca Cacheiro Gallego
Chus Caramés
Cástor Castro
María Castro Calvo
Pablo Cayuela
Fran Collantes

Nerea Couselo
Arantxa Estévez
Soledad Felloza
Alexa García Pose

Xan Gómez Viñas
José Manuel González Monje

Sabela Iglesias
Liño Lema Tilve
Carmen López Beiras

Ramón López Facal
Antón López Gil
Ana Mateos Vara

Alba Nogueira

Patricia Noya Ruibal
Encarna Otero Cepeda

Adriana P. Villanueva
Sabela Pillado
Luis Prego
Carlos Rodríguez Osorio
Laura Saavedra Delgado

Pilar Sampedro

Mon Serodio

María Tilve Costas
Prácticas de grao e mestrado, e dos ciclos superiores de Turismo e Fotografía:

vier Bugeiro Alonso
Denís Estévez

Cristina González Sotelo
Rita Iglesias Blanco

Ana Mayo Fernández
Dolores Mera Carregal
Inés Montero
Jesús Outeiriño Pumpido
Elena Rey Sierra
Beatriz Rico Rico
Cristina Rodríguez Álvarez

Fernando Varela Rodríguez
Tamén facemos constar un agradecemento particular pola dedicación asidua das patroas Concha Losada, Mariví Pardo Gómez e Mercedes Rozas Caeiro.

